Mikill vöxtur hefur verið í doktorsnámi við Menntavísindasvið undanfarin ár en alls brautskráðust sex doktorsefni frá sviðinu á árinu . Frá stofnun sviðsins árið 2008 hafa tæplega fimmtíu lokið doktorsprófi sem er einkar ánægjulegt og starfar þessi hópur á fjölbreyttum vettvangi víða um heim . Eftirtalin doktorsefni brautskráðust á árinu : Elvar Smári Sævarsson doktor í íþrótta - og heilsufræði frá Deild heilsueflingar , íþrótta og tómstunda varði ritgerð sína þann 14. janúar . Heiti ritgerðarinnar er : Líkamlegt atgervi og námsárangur . Þverskurðar - og langtímasniðsrannsókn á íslenskum börnum og unglingum . Leiðbeinandi Elvars var Erlingur S. Jóhannsson , prófessor við Menntavísindasvið , og meðleiðbeinandi Þórarinn Sveinsson , prófessor við Heilbrigðisvísindasvið . Andmælendur voru Geir Kåre Resaland , prófessor við Western Norway University of Applied Sciences , og Sigrún Ólafsdóttir , prófessor við Félagsvísindasvið Háskóla Íslands . Eyrún María Rúnarsdóttir doktor í menntavísindum frá Deild menntunar og margbreytileika varði ritgerð sína þann 22. nóvember . Heiti ritgerðarinnar er : Líðan ungmenna af ólíkum uppruna með hliðsjón af félagslegum bakgrunni þeirra og félagslegum stuðningi . Leiðbeinandi Eyrúnar var Rúnar Vilhjálmsson , prófessor við Heilbrigðisvísindasvið , og meðleiðbeinandi Ólöf Garðarsdóttir , prófessor við Menntavísindasvið . Andmælendur voru Álfgeir L. Kristjánsson , dósent við West Virginia University í Bandaríkjunum , og Peter F. Titzmann , prófessor við Leibniz University í Þýskalandi . Ingibjörg Ósk Sigurðardóttir doktor í menntavísindum frá Deild kennslu - og menntunarfræði varði ritgerð sína 1. febrúar . Heiti ritgerðarinnar er : Starfsþróun leikskólakennara í gegnum samstarfsrannsókn : Að skapa sameiginlegan skilning og fagmál um gildi og gildamenntun . Leiðbeinandi Ingibjargar var Jóhanna Einarsdóttir , prófessor á Menntavísindasviði , og meðleiðbeinandi Pia Williams , prófessor við Háskólann í Gautaborg í Svíþjóð . Kristín Valsdóttir doktor í menntavísindum frá Deild menntunar og margbreytileika varði ritgerð sína þann 25. janúar . Heiti ritgerðarinnar er : Að verða listkennari — lærdómsferli listamanna . Leiðbeinandi Kristínar var Rineke Smilde , prófessor við Prince Claus Conservatoire in Groningen and University of Music and Performing Arts in Vienna , og meðleiðbeinandi var Gestur Guðmundsson , prófessor við Menntavísindasvið . Andmælendur voru Rosie Perkins , rannsakandi í sviðslistum við Konunglega tónlistarskólann í London , og Berglind Rós Magnúsdóttir , dósent við Menntavísindasvið Háskóla Íslands . Sara Margrét Ólafsdóttir doktor í menntavísindum frá Deild kennslu - og menntunarfræði varði ritgerð sína þann 22. febrúar . Heiti ritgerðarinnar er : Leikur barna í leikskólum : Viðhorf íslenskra leikskólabarna til leiks , reglna í leik og hlutverks leikskólakennara í leik þeirra . Leiðbeinandi Söru var Jóhanna Einarsdóttir , prófessor við Menntavísindasvið , og meðleiðbeinandi Susan Danby , prófessor við Queensland University of Technology í Ástralíu . Andmælendur voru Elizabeth Ann Wood , prófessor við University of Sheffield , og Bert van Oers , prófessor emeritus við Vrije University í Amsterdam . Valgerður S. Bjarnadóttir doktor í menntavísindum frá Deild menntunar og margbreytileika varði ritgerð sína þann 4. júní . Heiti rigerðarinnar er : Margslungin einkenni nemendaáhrifa í framhaldsskólum á Íslandi : Kennsluhættir og stigveldi námsgreina . Leiðbeinandi Valgerðar var Ingólfur Ásgeir Jóhannesson , prófessor á Menntavísindasviði , og meðleiðbeinandi Elisabet Öhrn , prófessor við Gautaborgarháskóla . Andmælendur voru Lynn Davies , prófessor emeritus við Háskólann í Brimingham , og Michele Schweisfurth , prófessor við Háskólann í Glasgow . Menntavísindasvið óskar þeim hjartanlega til hamingju með áfangann .